Read in English . Mara fil-Belġju li nstabet pożittiva għall-coronavirus welldet tarbija f'saħħitha, iżda issa trid titgħallem u tidra tkun ma' bintha bl-użu ta' maskli protettivi. It-tarbija twieldet fit-23 ta' April fi Brussell permezz ta' ċesarja minħabba kumplikazzjonijiet li ma kellhom xejn x'jaqsmu mal-marda respiratorja tal-coronavirus. Dawn waslu sabiex l-omm, li ma kinitx qed turi l-ebda sintomi tal-virus, tkun ittestjata. Minn hemm instabet pożittiva. "Qaluli li se jagħmluli t-test għall-coronavirus u ħsibt li se joħroġ negattiv. Il-ġurnata ta' wara l-ġinekologu qalli li t-test ħareġ pożittiv," qalet l-omm lil Reuters. Hi u liebsa maskla blu u żżomm lit-tarbija tagħha f'idejha, l-omm qalet li kien diffiċli għaliha li twelled waħedha. #td_uid_3_5ee4de5be043f .td-doubleSlider-2 .td-item1{background:url(https://cdn.newsbook.com.mt/wp-content/uploads/2020/04/26163407/2020-04-26T134140Z_1_LYNXNPEG3P0AM_RTROPTP_4_HEALTH-CORONAVIRUS-BELGIUM-NEWBORN-80x60.jpg) 0 0 no-repeat}#td_uid_3_5ee4de5be043f .td-doubleSlider-2 .td-item2{background:url(https://cdn.newsbook.com.mt/wp-content/uploads/2020/04/26163348/2020-04-26T134140Z_1_LYNXNPEG3P0AL_RTROPTP_4_HEALTH-CORONAVIRUS-BELGIUM-NEWBORN-80x60.jpg) 0 0 no-repeat}#td_uid_3_5ee4de5be043f .td-doubleSlider-2 .td-item3{background:url(https://cdn.newsbook.com.mt/wp-content/uploads/2020/04/26163333/2020-04-26T134140Z_1_LYNXNPEG3P0AK_RTROPTP_4_HEALTH-CORONAVIRUS-BELGIUM-NEWBORN-80x60.jpg) 0 0 no-repeat}#td_uid_3_5ee4de5be043f .td-doubleSlider-2 .td-item4{background:url(https://cdn.newsbook.com.mt/wp-content/uploads/2020/04/26163317/2020-04-26T134140Z_1_LYNXNPEG3P0AJ_RTROPTP_4_HEALTH-CORONAVIRUS-BELGIUM-NEWBORN-80x60.jpg) 0 0 no-repeat} 1 minn 4 REUTERS/Yves Herman "Bżajt ħafna minħabba fiha. Kien wild veru stramb, rajtha biss għal żewġ minuti," qalet l-omm hi u tispjega kif wara t-twelid hi tmexxiet mill-ewwel f'unit oħra tal-isptar sabiex ma xxerridx il-virus. "Ngħoddu lilna nfusna bħala persuni b'xortina tajba u nittamaw li tibqa' f'saħħitha," qalet l-omm dwar bintha. Ir-raġel tagħha tħalla jidħol ħdejha, ukoll liebes maskla protettiva. Intant, iż-żewġ uliedha l-oħrajn mhux jitħallew iżuruha minħabba r-riskju tal-coronavirus. It-tarbija ma ġietx ittestjata s'issa, iżda t-tobba qalu li għandhom isirulha t-testijiet. Intant, l-Għaqda Dinjija tas-Saħħa qalet li ommijiet ġodda li ttestjaw pożittiv għall-coronavirus għandhom ikunu nkoraġġuti jreddgħu lit-trabi tagħhom b'mod normali. Dan dejjem jekk tinżamm iġene tajba. Jekk tixtieq tkun minn tal-ewwel li tirċievi l-aħħar aħbarijiet dwar il-coronavirus f'Malta, niżżel l-APP ta' Newsbook minn hawn . .td_uid_5_5ee4de5be4e85_rand.td-a-rec-img{text-align:left}.td_uid_5_5ee4de5be4e85_rand.td-a-rec-img img{margin:0 auto 0 0}